Mye nedbør første del av påska - så kan godværet komme
Iphone/Ipad, Android ...eller sjekk pent.no – Hvis jeg skulle velge meg et sted å feire denne påsken, måtte det enten bli Østlandet, eller langt mot nord. Både Nordland og Troms ser ut til å få mange flotte dager denne påsken, sier meteorolog Beathe Tveita i StormGeo.En hel liten serie med middels store lavtrykk kommer inn fra vest mot Sør-Norge fra lørdag kveld, og gir mildvær og nedbør: – Det er snakk om tre lavtrykk som kommer tett, og vil gi gråvær over store deler av Sør-Norge fram til tirsdag-onsdag, forklarer Tveita. Den vestlige værtypen dreier litt, slik at vindretningen kommer fra nordvest i løpet av tirsdagen. Dette gjør at store deler av Østlandet blir liggende i le for nedbøren: Mens det fortsatt vil ligge skyer over Vestlandet og kysten nordover til Midt-Norge, vil dette gi sol og pent vær over Østlandet, muligens Sørlandet og for eksempel større påskeutfartssteder som Hafjell, Trysil, Geilo og Hemsedal. Hos Meteorologisk Institutt vil meteorolog, Eldbjørg Moxnes velge seg fjellområdene øst for Langfjella for best mulig påskevær. – Områdene i Østerdalen og Gudbrandsdalen ser ut til å kunne få en god del påskesol, sier vakthavende meteorolog hos Meteorologisk Institutt, Eldbjørg Moxnes til VG. Også Nord-Norge kan få godt vær mot siste del av påskeferien.– Det er ikke noe knallpåskevær på gang, men det er ikke ventet noen uværspåske heller. Alle deler av landet ser ut til å kunne få litt av hvert, både sol og nedbør. I ytre strøk ligger det at nedbøren kommer som regn, mener Moxnes. Hun legger til at prognosene for Sør-Norge siste del av påsken er sprikende og at det nå er vanskelig å noe eksakt om hvordan det kommer til å bli.1. Legg ikke ut på langtur uten trening 2. Meld fra hvor du går. 3. Vis respekt for været og værmeldingene. 4. Vær rustet mot uvær og kulde selv på korte turer. Ha alltid med ryggsekk og det utstyret fjellet krever. 5. Lytt til erfarne fjellfolk. 6. Bruk kart og kompass. 7. Gå ikke alene. 8. Vend i tide det er ingen skam å snu. 9. Spar på kreftene og grav deg ned i tide.Værsituasjonen i Sør-Norge kan vedvare fram til og med fredag. – Dette er nokså kjølig vind, slik at nattetemperaturene for eksempel på Østlandet onsdag og torsdag kan komme under null, og så stige på dagtid med solskinnet fram til 4 – 6 plussgrader, kanskje litt høyere noen steder, sier Beathe Tveita hos StormGeo. På Vestlandet kan den nordvestlige og kjølige vinden gi nedbør som sludd ned i lavlandet disse dagene. – Jeg vil ikke si at det er helgrått på Vestlandet, men jevnt over er det skyer og nedbør – noen dager kan det letne opp. Midt-Norge ligger i utkanten av disse lavtrykkene, og vil delvis få gråvær, men kan også få fine dager innimellom, sier Tveita. Østlandet ser altså ut til å få noen soldager fra tirsdag ettermiddag og til og med fredag.– Også i fjellet blir det mye pent vær disse dagene, men vær oppmerksom på at vinden kan komme opp i kuling særlig i sørlige fjellstrøk, advarer Tveita. Lenger nord, i Trøndelag, vil det være noe nedbør de første dagene og mest nedbør ser det ut til å komme onsdag og torsdag – i ytre strøk. Etter dette ser nedbøren ut til å roe seg i dette området, ifølge Meteorologisk Institutt.Også i Nordland og Troms ventes det en god del nedbør onsdag og torsdag, men dagene etterpå kan komme til å by på mye fint vær, mener meteorolog Moxnes. I kystnære strøk vil trolig nedbøren komme som regn. I Finnmark ser det ut til at det vil komme mest nedbør tirsdag og onsdag. – Finnmark vil kanskje få det beste påskeværet i Nord-Norge, sier meteorolog Eldbjørg Moxnes til VG.For selve påskehelgen råder det fortsatt en god del usikkerhet: Hovedscenarioet er at det kommet et lavtrykk som vil gi gråvær over mesteparten av Sør-Norge fra utpå ettermiddagen langfredag. Statsmeteorolog Börje Johansson ved Meteorologisk institutt holder en knapp på en godværsløsning for selve påskehelgen: – Påsken som sådan gir mye pent vær i Nord-Norge, og på Østlandet. Når vi kommer til langfredag, er jo prognosene usikre, men det kan se ut som om lavtrykkene vil gå i en mer sørlig bane ned mot Danmark. Da vil trolig Sørlandet og Vestlandet sør for Stad få merke gråværet, mens godværet vil holde seg på Østlandet, sier han.Over 1.000 frivillige fra Røde Kors står klare for å gi feriefolket en trygg høytid i påskefjellet. Informasjonssentralen til Røde Kors Hjelpekorps på Gol, som koordinerer fjellredningstjenesten over hele landet, åpner lørdag – og med det er alt klart for storinnrykk i fjellet. – Kom dere ut og nyt påsken. Det er godt for både kropp og sjel, sier generalsekretær Åsne Havnelid i Røde Kors til NTB. Fjorårets påske var uvanlig rolig for Røde Kors, med få oppdrag og få skadde. Hjelpekorpset gjennomførte da 184 aksjoner i fjellet og behandlet rundt 450 skadde. Til sammenligning måtte korpset i 2013 rykke ut 377 ganger og behandle nærmere 1.000 skader i påsken. – I år faller påsken tidligere enn i fjor. Derfor drar nok mange flere til fjells, noe som betyr at det blir mer å gjøre for fjellredningstjenesten, sier Havnelid.
Første del av påsken preges av en god del gråvær, byger og vind, men det er likevel håp for påskesol flere steder i landet.